Z A P I S N I K
6. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 30. studenoga 2021. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Kruno Vuk, Lorena Malec Mlinarić, Danijel Jagušt, Maja Pleić

ODSUTNI ČLANOVI VIJEĆA:
Mladen Kljaić, Jadranka Apostolovski

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora Šestine.
Vijećnica Maja Pleić ima primjedbu na zapisnik 5. sjednice te se dodaje pod točkom 2. kako je ona suglasna, te se miče riječ jednoglasno. Vijeće prihvaća revidiran zapisnik 5. sjednice Vijeća, održane 27. listopada 2021. godine.
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:

1. Tekuća problematika
1. Zahtjev za korištenje prostora
1. Pitanja, prijedlozi i obavijesti


Ad.1. Tekuća problematika  

Predsjednik Vijeća iznosi tekuću problematiku članovima Vijeća. 
· Ponovno je postavljeno pitanje uspornika kroz ulicu Kulmerska i Podrebernica – Vijeće je dalo svoj zaključak za prometnu analizu i vještačenje te shodno stručnom mišljenju donošenje zaključka i postavljanje uspornika kroz navedene ulice
· Problem u prilazu u ulici Bjelevina gdje je potrebna rekonstrukcija ceste jest što se ne može doći do vlasnika na kojem se vodi čestica (prilazni put) koji bi se trebao odreći u korist grada kako bi se isti prilaz mogao sanirati.
· Očitovanje u kojoj je fazi odvodnja u ulici Šušnjevec još se čeka
· Brzinomjeri u ulici Mlinovi (prije i poslije Konzuma) ne rade
· Prometni redari nisu bili prisutni nekoliko dana na križanju ulice Šestinske cesta i Šestinski vijenac, a to je dovelo do ponovnog stvaranja velike prometne gužve te im treba poslati dopis 




Ad.2.	Zahtjev za korištenje prostora

Vijeće mjesnog odbora Šestine zaprimilo je zahtjev za korištenje prostora od udruge:
· Šestinček – Udruga za promicanje kulturnih vrednota

Predsjednik daje Vijeću na glasanje  te Vijeće jednoglasno odobrava korištenje prostora kako je navedeno svaku srijedu od 19.00h – 21.00h u sobi 7.


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. 
· Vijeće je zaprimilo i odluku o uvođenju posebne sigurnosne mjere vezane za Covid te predsjednik upoznaje Vijeće o provedbi istih
· Predsjednik upoznaje Vijeće o poslanim dopisima i njihovim odgovorima od prošle sjednice
· Podpredsjednica Lorena Malec Mlinarić dodaje da bor kod ulice Potočani (Šestinske pralje) ne svijetli pa da se to provjeri
· Vijećnik Danijel Jagušt se nadovezuje kako i bor kod DVD-a Šestine također ne svijetli te da misli da nije ni okićen, na što predsjednik odgovara kako misli da su članovi DVD-a sami planirali okititi bor no da će provjeriti.


Sjednica je završila u 20:00 sati. 

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:

